|  |  |
| --- | --- |
|  |  |
| Kertu Puur  Viljandi Linnavalitsus  viljandi@viljandi.ee | Teie 22.10.2025 nr 6-1/29-9  Meie 11.11.2025 nr 7.2-3.2/6518-1 |

Detailplaneeringu kooskõlastamisest keeldumine

Päästeseaduse § 5 lg 1 p 7 alusel keeldub Päästeameti Lõuna päästekeskuse ohutusjärelevalve büroo inspektor Mati Umbleja kooskõlastamast Viljandi maakonnas, Viljandi linnas, Pärnu mnt 30 ja 32 detailplaneeringu järgmistel põhjustel:

1. Seletuskirja on vaja täiendada ja kontrollida põhijoonist. Määrus nr 14  „Põlevmaterjalide ja ohtlike ainete ladustamise tuleohutusnõuded“ § 13 lg 2 kohaselt on hapniku hoiukoha kuja 40m (Airok OÜ Viljandi täitejaam hapnikumahuti on 28450 liitrit, st 28,45 m3).

Vajalik on ka Airok OÜ Viljandi täitejaam ohualade uuendamine, riskianalüüs on viimati kooskõlastatud 06.10.2025, LPG mahuti BLEVE ohualad on järgnevad:

* eriti ohtlik ala – 228 m
* väga ohtlik ala – 370 m
* ohtlik ala – 414 m
* ohuala ehitistele 181 m

Juhime tähelepanu, et vastavalt metoodikale „Kemikaaliseaduse kohase planeeringute ja ehitusprojektide kooskõlastamise otsuse tegemine“, ohuala eriti ohtlik (I) tsoonis on lubatud ehitada vaid ehitisi tundlikkusega I ning ohuala väga ohtlik (II) tsoonis tundlikkusega 1 ja 2.

1. Täpsustada veevõtukoha lahendusi vastavalt määruses toodule.

**Alus:** Siseministri 18.02.2021.a määrus nr 10 Veevõtukoha rajamise, katsetamise, kasutamise, korrashoiu, tähistamise ja teabevahetuse nõuded, tingimused ning kord.

**Selgitus**: Hoone kustutamiseks vajalik veevooluhulk määratakse hoone suurima tuletõkkesektsiooni eripõlemiskoormuse järgi (seletuskirja p 7.2.3 kruntide pos 1 (osaliselt), pos 2 ja pos 3 hoonete välise tulekustutusvee saamine tagatakse olemasolevatest tuletõrjehüdrantidest nr 249 veetorustiku DN100 ning nr 250 Pärnu mnt ja Papli tn ristmikul, veetorustiku DN100).

Veevõtukoht peab paiknema hoone või rajatise kaugeimast sissepääsust kuni 200 meetri kaugusel. Veevõtukoha kaugus ehitisest mõõdetakse mööda päästetehnikaga sõidetavaid teid. Üldjuhul peab veevõtukoht paiknema ehitisest vähemalt 30 meetri kaugusel ja olema tagatud päästetehnika juurdepääsu ohutus (soojuskiirguse mõju ja kruntidel piirdeaedadest läbipääs).

Lugupidamisega

(allkirjastatud digitaalselt)

Mati Umbleja

Ohutusjärelevalve büroo inspektor

Lõuna päästekeskus

+ 372 435 4513

mati.umbleja@paasteamet.ee